En 65-årig cyklist blev natten til lørdag fundet alvorligt kvæstet i en grøft efter et mystisk uheld.

Natten til lørdag klokken 00:35 blev en 65-årig mand fundet alvorligt kvæstet i en grøft mellem Thisted og Vesløs.  Det oplyser Midt- og Vestjyllands Politi. - Hans ene fod var kørt over, så han er muligvis blevet påkørt af en bilist, siger vagtchefen ved Midt- og Vestjyllands Politi. Manden var ved bevisthed, men alvorligt kvæstet, da han blev fundet i grøften. Politiet ved endnu ikke hvem eller hvad, der har ramt manden. Politiet har endnu ikke  talt med den 65-årige mand, da han er nu indlagt på Aalborg Universitetshopsital. Han er uden for livsfare. Midt- og Vestjyllands Politi vil gerne høre fra folk, der kan have set noget på Aalborgvej i tiden op til uheldet kl 00:35 natten til lørdag. De kan kontaktes på telefon 114.